****РАЙОННА ИЗБИРАТЕЛНА КОМИСИЯ ЯМБОЛ****

**ПРОТОКОЛ**

**№ 1**

**На 04 февруари 2017 г. се проведе заседание на Районна избирателна комисия в Тридесет и първи изборен район-Ямболски при следния**

**Д н е в е н р е д:**

1. Проект на решение относно номерацията на решенията на РИК Ямбол.

*докладчик: Ани Канева*

2. Определяне на сградата и мястото за обявяване на решенията, адрес на Районна избирателна комисия в Тридесет и първи изборен район-Ямболски, приемно време

 *докладчик: Драгомир Димитров*

3. Проект Определяне на член за маркиране на печата на Районна избирателна комисия в Тридесет и първи изборен район – Ямболски.

*докладчик: Ани Канева*

*4.* Доклад по входяща поща

*докладчик: Драгомир Димитров*

*5.* Разни

**ПРИСЪСТВАХА**: Екатерина Янева, Мариана Гърдева, Орхан Юсеинов, Марияна Петрова, Димитър Събев, Драгомир Димитров, Ани Канева, Лора Каламерова, Георги Бодуров, Весела Караманова, Кети Котева, Елена Иванова и Златка Делчева.

**ОТСЪСТВАХА**: Няма отсъстващи

Заседанието бе открито в 10.00ч. и председателствано от г-жа Екатерина Янева– председател на комисията.

**ПРЕДСЕДАТЕЛЯТ ЕКАТЕРИНА ЯНЕВА**: Уважаеми колеги, в залата присъстват 13 членове на комисията откривам първото заседание. С Решение №4163-НС от 31 януари 2017г. на ЦИК е назначен състава на РИК в Тридесет и първи изборен район-Ямболски и съгласно решението на ЦИК комисията встъпва в правомощията си на 4 февруари 2017г., т.е. днес.

Колеги, във връзка с изискването на Изборния кодекс – разпоредбата на чл. 70, ал. 6 за поименно гласуване при приемане на решенията на Районната избирателна комисия, Ви предлагам за изпълнението на това изискване за отчитане на поименното гласуване в началото на всяко заседание Районната избирателна комисия по предложение на председателя да избира представител на РИК, който извършва преброяването на гласовете. Същият този колега да отчита

поименното гласуване, което да се отразява в протокола на заседанието. В този смисъл Ви предлагам за днешното заседание този ангажимент да бъде поет от господин ДрагомирДимитров.

Да протоколира днешното заседание предлагам колегата Димитър Събев. Има ли други предложения? Виждам, че няма такива. Който е съгласен с така направеното предложение, моля да гласува.

Гласували **За** – 13 членове: Екатерина Янева, Мариана Гърдева, Орхан Юсеинов, Марияна Петрова, Димитър Събев, Драгомир Димитров, Ани Канева, Лора Каламерова, Георги Бодуров, Весела Караманова, Кети Котева, Елена Иванова и Златка Делчева.

Против – няма.

**ПРЕДСЕДАТЕЛЯТ ЕКАТЕРИНА ЯНЕВА**:Колеги предлагам Ви следния дневен ред:Проект на решение относно номерацията на решенията на РИК Ямбол; Проект на решение относно обявяването на взетите от РИК Ямбол решения; Проект на решение относно определяне на член от РИК за маркиране на печати; Доклад на входящата поща и Разни. Същият е продиктуван от задълженията ни, съгласно решения на ЦИК №№ №4150-НС от 27.01.2017г. и № 4145-НС от 27.01.2017г. Така предложеният Ви дневен ред е публикуван и на страницата на комисията. Има ли някой предложение за допълването му или възражения по него? Не виждам такива поради и което Моля, който е съгласен, нека да гласува с вдигане на ръка.

**ДРАГОМИР ДИМИТРОВ:** Гласували **За** – 13 членове: Екатерина Янева, Мариана Гърдева, Орхан Юсеинов, Марияна Петрова, Димитър Събев, Драгомир Димитров, Ани Канева, Лора Каламерова, Георги Бодуров, Весела Караманова, Кети Котева, Елена Иванова и Златка Делчева.

**Против** – няма.

**ПРЕДСЕДАТЕЛЯТ ЕКАТЕРИНА ЯНЕВА:** Уважаеми дами и господа, преминаваме към разглеждането на точка първа от дневния ред:

1. **Проект на решение относно номерацията на решенията на РИК Ямбол.**

Давам думата на колегата Канева да направи доклад по т.1 от дневния ред:

**АНИ КАНЕВА:** Колеги, зачитам Ви проекта на решение:

На основание чл. 72, ал.1, т.1 от Изборния кодекс, Районна избирателна комисия в Тридесет и първи изборен район-Ямболски

**Р Е Ш И:**

1. Взетите от Районна избирателна комисия в Тридесет и първи изборен район-Ямболски решения имат единна последователна номерация с арабски цифри.

2. Решенията се номерират като след съответната арабска цифра се поставя тире и се добавят съкращението НС - за избори за народни представители.

3. Номерацията на решенията на Районна избирателна комисия в Тридесет и първи изборен район-Ямболски започва с № 1.

**ПРЕДСЕДАТЕЛЯТ ЕКАТЕРИНА ЯНЕВА:** Колеги, след като се запознахте с проекта на решение по т.1 от дневния ред, има ли някакви допълнения или въпроси? Няма. Подлагам на гласуване проекта за решение по т.1 от дневния ред.

**ДРАГОМИР ДИМИТРОВ: Гласували За** – 13 членове: Екатерина Янева, Мариана Гърдева, Орхан Юсеинов, Марияна Петрова, Димитър Събев, Драгомир Димитров, Ани Канева, Лора Каламерова, Георги Бодуров, Весела Караманова, Кети Котева, Елена Иванова и Златка Делчева.

**Против** – няма.

**ПРЕДСЕДАТЕЛЯТ ЕКАТЕРИНА ЯНЕВА:** Решението е прието и е с номер 1-НС от 04.02.2017г.

**ПРЕДСЕДАТЕЛЯТ ЕКАТЕРИНА ЯНЕВА:** Продължаваме със следващата точка от дневния ред:

**2.** Проект на решение относно обявяването на взетите от РИК Ямбол решения**.**

Давам думата на Драгомир Димитров доклад по т.2 от дневния ред.

**ДРАГОМИР ДИМИТРОВ:** Колеги, ще Ви зачета проекта за решение:

На основание чл. 72, ал. 2 от ИК и Решение №4150-НС от 27.01.2017г. на ЦИК, Районна избирателна комисия в Тридесет и първи изборен район-Ямболски

**РЕШИ:**

1. Определя адрес, на който ще се помещава Районна избирателна комисия в Тридесет и първи изборен район-Ямболски: гр. Ямбол, ул. „Жорж Папазов" № 18, ет. 2.

Адресът на сградата да се оповести публично чрез публикуване на интернет страницата на РИК.

Работното време на комисията е: всеки ден, от 09.00 часа до 17.00 часа,  телефон за контакт - 046/686829; 046/686828 и  тел./факс 046/664642, e-mail: rik31@cik.bg

2. Решенията на РИК се обявяват на Информационно табло на партерния етаж в сградата, в която се помещава комисията. Таблото се обозначава с надпис с големи букви: „РЕШЕНИЯ НА РИК” и чрез публикуване на интернет страница на комисията – http://rik31.cik.bg

3. Районна избирателна комисия в Тридесет и първи изборен район - Ямболски обявява решенията си незабавно след приемането им на посочените в т.2 от настоящото решение места. На екземплярите от решенията, които се обявяват, се отбелязват датата и часът на поставянето им на общодостъпното място и се подписват от двама членове на комисията от различни партии и коалиции. Екземплярите от обявените решения се свалят от информационното табло не по-рано от три дни от поставянето им на общодостъпното място и се съхраняват в архива на комисията. Свалянето се удостоверява с подписите на двама членове на комисията от различни партии и коалиции.

4. Решението на РИК подлежи на оспорване пред ЦИК по реда на чл. 73 от ИК.

**ПРЕДСЕДАТЕЛЯТ ЕКАТЕРИНА ЯНЕВА:** Колеги, чухте проекта за решение по т.2 от дневния ред, има ли някакви допълнения или въпроси? Няма. Подлагам на гласуване проекта за решение по т.2 от дневния ред.

**ДРАГОМИР ДИМИТРОВ: Гласували За** – 13 членове: Екатерина Янева, Мариана Гърдева, Орхан Юсеинов, Марияна Петрова, Димитър Събев, Драгомир Димитров, Ани Канева, Лора Каламерова, Георги Бодуров, Весела Караманова, Кети Котева, Елена Иванова и Златка Делчева.

**Против** – няма.

**ПРЕДСЕДАТЕЛЯТ ЕКАТЕРИНА ЯНЕВА:** Решението е прието и е с номер 2-НС от 04.02.2017г.

Преминаваме към т.3 от дневния ред. Давам думата на колегата Канева да направи доклад по т.3 от дневния ред.

**АНИ КАНЕВА:** Колеги, зачитам Ви следния проект за решение:

На основание чл. 72, ал. 1, т. 1 ИК и Решение № 4145-НС от 27.01.2017г. на ЦИК, Районна избирателна комисия в Тридесет и първи изборен район-Ямболски

**Р Е Ш И:**

1.Определя …………………. - член на РИК Ямбол, който заедно с председателя на комисията да маркират двата печата по уникален начин.

 2. За маркирането се съставя протокол, подписан от членовете на комисията, съдържащ най-малко 3 (три) отпечатъка от всеки от маркираните печати.

**ПРЕДСЕДАТЕЛЯТ ЕКАТЕРИНА ЯНЕВА:** Колеги, запознахте се с проекта за решение. Сега е ред за предложения за член, който заедно с председателя на комисията да маркира печата на РИК.

Ани Канева заявява желание да вземе думата.

**ПРЕДСЕДАТЕЛЯТ ЕКАТЕРИНА ЯНЕВА:** Заповядайте колега Канева.

**АНИ КАНЕВА:** Аз предлагам Георги Бодуров.

**ПРЕДСЕДАТЕЛЯТ ЕКАТЕРИНА ЯНЕВА:** Колеги, има ли други предложения? Няма. Подлагам на гласуване проекта за решение като се определя Георги Бодуров – член на комисията, който заедно с председателя да маркира печатите.

**ДРАГОМИР ДИМИТРОВ: Гласували За** – 13 членове: Екатерина Янева, Мариана Гърдева, Орхан Юсеинов, Марияна Петрова, Димитър Събев, Драгомир Димитров, Ани Канева, Лора Каламерова, Георги Бодуров, Весела Караманова, Кети Котева, Елена Иванова и Златка Делчева.

**Против** – няма.

**ПРЕДСЕДАТЕЛЯТ ЕКАТЕРИНА ЯНЕВА:** Решението е прието и е с номер 3-НС от 04.02.2017г.

Председателят на комисията заедно с Георги Бодуров маркираха двата печата по уникален начин, за което беше съставен протокол с подписите на членовете на комисията

**ПРЕДСЕДАТЕЛЯТ ЕКАТЕРИНА ЯНЕВА:** По точка 4 от дневния ред – Доклад по входяща поща, давам думата на колегата Димитров.

**ДРАГОМИР ДИМИТРОВ:** Постъпили са две писма от община Тунджа и община Елхово, ведно с представени Заповеди, издадени от кметовете за образуване на избирателните секции на територията на двете общини. Към упоменатите писма са представени и Списъци на техническите екипи, както и заповеди за определяне на местата за обявяване на избирателните списъци. Община Тунджа е представила и Заповед за определяне на местата за поставяне на агитационни материали.

**ПРЕДСЕДАТЕЛЯТ ЕКАТЕРИНА ЯНЕВА:** Поради изчерпване на дневния ред закривам днешното заседание и насрочвам следващото заседание за 06.02.2017г. от 16:00 часа.

Заседанието беше закрито в 10:45 ч.

ПРЕДСЕДАТЕЛ:

 Екатерина Янева

СЕКРЕТАР:

 Лора Каламерова